Návrh NARIADENIE EURÓPSKEHO PARLAMENTU A RADY, ktorým sa mení nariadenie Rady (ES) č. 1215/2009, pokiaľ ide o colné kvóty na víno /* COM/2013/0187 final - 2013/0099 (COD) */





DÔVODOVÁ SPRÁVA 1. KONTEXT NÁVRHU Európska únia prostredníctvom nariadenia Rady (ES) č. 1215/2009 z 30. novembra 2009 poskytuje výnimočný neobmedzený bezcolný prístup na trh EÚ pre takmer všetky výrobky s pôvodom v krajinách zúčastňujúcich sa na procese stabilizácie a pridruženia s výnimkou vína a mladého hovädzieho mäsa, ktoré naďalej podliehajú colným kvótam. Hlavným cieľom týchto opatrení je oživenie ekonomík západného Balkánu prostredníctvom privilegovaného prístupu na trh EÚ. Hospodársky vývoj má následne podporovať politickú stabilitu v celom regióne. Tieto obchodné preferencie boli priznané na obdobie končiace sa 31. decembra 2015 a v súčasnosti sa vzťahujú na Bosnu a Hercegovinu, Srbsko, Albánsko, Chorvátsku republiku, bývalú Juhoslovanskú republiku Macedónsko, Čiernu Horu a Kosovo*. Na základe dohôd o stabilizácii a pridružení a dočasných dohôd Únia v niektorých prípadoch poskytla colné kvóty na víno, cukor a mladé hovädzie mäso. V nariadení Rady (ES) č. 1215/2009 sa stanovuje dodatočná celková colná kvóta na víno v objeme 50 000 hl, ktorá je otvorená všetkým zvýhodneným krajinám po vyčerpaní osobitných kvót dostupných v rámci jednotlivých dohôd o stabilizácii a pridružení a dočasných dohôd. Kosovo nemá uzatvorenú dohodu o stabilizácii a pridružení, a preto má k dispozícii len všeobecnú colnú kvótu. Po vyčerpaní tejto colnej kvóty ostatnými krajinami vývozcovia z Kosova nemajú preferenčný prístup na trh EÚ. Kosovo preukázalo potenciál vyvážať víno do EÚ a vývozcovia potrebujú stabilný a spoľahlivý rámec. Preto sa navrhuje prideliť osobitnú kvótu v objeme 20 000 hl pre Kosovo, ktorá sa odpočíta od celkovej kvóty v objeme 50 000 hl stanovenej v nariadení Rady (ES) č. 1215/2009, teda objem kvóty sa zníži na 30 000 hl. To sa dosiahne uzatvorením súčasnej colnej kvóty a otvorením dvoch nových kvót na uvedené množstvá. Plánuje sa zaviesť mechanizmus na odstránenie právnych neistôt vyplývajúcich zo skutočnosti, že kvóty sa udeľujú podľa zásady „kto príde prvý, má prednosť“, ako aj zo skutočnosti, že nie je možné predvídať dátum nadobudnutia účinnosti tohto nariadenia. Aby sa zabránilo nárastu celkového objemu koncesií, kvóta vyčlenená pre Kosovo sa uplatňuje na pomernom základe. Toto prerozdelenie nemá vplyv na celkový objem koncesie pre krajiny západného Balkánu a zachováva stabilné podmienky na trhu EÚ s vínom. Osobitné colné kvóty stanovené v dohodách o stabilizácii a pridružení alebo dočasných dohodách nie sú dotknuté. Navrhovaná zmena nezaťažuje nákladmi rozpočet EÚ. Jej uplatňovanie by nepredstavovalo ani žiadne straty colných príjmov v porovnaní so súčasným stavom. Vzhľadom na uvedené skutočnosti je cieľom tohto návrhu zmeniť prílohu 1 k nariadeniu Rady (ES) č. 1215/2009 prostredníctvom otvorenia osobitnej kvóty v objeme 20 000 hl na víno s pôvodom v Kosove a primeraného zníženia celkovej kvóty. S cieľom nenarušiť obchod je potrebné, aby bolo toto nariadenie prijaté a uverejnené v Úradnom vestníku Európskej únie pred 31. decembrom 2013. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Neuplatňuje sa 3. PRÁVNE PRVKY NÁVRHU So zreteľom na Zmluvu o fungovaní Európskej únie, a najmä na jej článok 207 ods. 2, ako aj na nariadenie Rady (ES) č. 1215/2009 z 30. novembra 2009. 4. VPLYV NA ROZPOČET Neuplatňuje sa 2013/0099 (COD) Návrh NARIADENIE EURÓPSKEHO PARLAMENTU A RADY, ktorým sa mení nariadenie Rady (ES) č. 1215/2009, pokiaľ ide o colné kvóty na víno EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 2, so zreteľom na návrh Európskej komisie, po postúpení návrhu legislatívneho aktu národným parlamentom, konajúc v súlade s riadnym legislatívnym postupom, keďže: (1) Únia od roku 2000 poskytuje neobmedzený bezcolný prístup na trh Únie pre takmer všetky výrobky s pôvodom v krajinách západného Balkánu. V súčasnosti je tento systém stanovený v nariadení Rady (ES) č. 1215/2009 z 30. novembra 2009, ktorým sa zavádzajú výnimočné obchodné opatrenia pre krajiny a územia zúčastňujúce sa na procese stabilizácie a pristúpenia k Európskej únii[1]. (2) Všetky krajiny západného Balkánu majú prospech z preferenčných obchodných úprav vrátane individuálnych colných kvót na základe dohôd o stabilizácii a pridružení alebo dočasných dohôd o obchode a obchodných záležitostiach uzavretých s týmito krajinami s výnimkou Kosova*. (3) Na základe nariadenia (ES) č. 1215/2009 bola sprístupnená všeobecná kvóta v objeme 50 000 hl na víno podľa zásady „kto príde prvý, má prednosť“ pre všetky zvýhodnené krajiny po vyčerpaní ich osobitných kvót dostupných v rámci jednotlivých dohôd o stabilizácii a pridružení alebo dočasných dohôd. (4) Stabilný prístup na trh Únie je nevyhnutný pre sociálny a hospodársky rozvoj Kosova, ktoré preukázalo schopnosť vyvážať víno. Keďže Kosovo nemá k dispozícii individuálnu colnú kvótu, kosovským výrobcom chýba potrebná predvídateľnosť pre ich vývoz. (5) Je vhodné prideliť osobitnú ročnú colnú kvótu v objeme 20 000 hl na vývoz vína z Kosova do EÚ a primerane znížiť objem všeobecnej ročnej colnej kvóty na víno, ktorá je otvorená všetkým zvýhodneným krajinám, z 50 000 hl na 30 000 hl. (6) Pridelenie osobitnej colnej kvóty sa dosahuje uzatvorením existujúcej celkovej colnej kvóty a otvorením dvoch nových kvót, ktorých celkový objem sa rovná objemu uzatvorenej colnej kvóty. (7) Okrem toho je vhodné zaviesť mechanizmus, ktorý vylučuje právnu neistotu, pokiaľ ide o colné kvóty dostupné v deň nadobudnutia účinnosti tohto nariadenia, a predísť tomu, aby celkový objem koncesie presiahol 50 000 hl. (8) Keďže sa celkový objem koncesií nemení, toto nariadenie nemá vplyv na sektor vinohradníctva a vinárstva Únie. Týmto nariadením nie sú dotknuté ani osobitné koncesie stanovené v dohodách o stabilizácii a pridružení alebo dočasných dohodách. (9) Toto nariadenie nemá vplyv na záväzky Únie v rámci Svetovej obchodnej organizácie (WTO), a preto nie je potrebné žiadať WTO o výnimku. (10) Nariadenie (ES) č. 1215/2009 by sa preto malo zodpovedajúcim spôsobom zmeniť, PRIJALI TOTO NARIADENIE: Článok 1 Príloha I k nariadeniu (ES) č. 1215/2009 sa nahrádza textom uvedeným v prílohe k tomuto nariadeniu. Článok 2 Na rok, v ktorom toto nariadenie nadobudne účinnosť, sa uplatňujú tieto prechodné opatrenia: (1) V rámci nových colných kvót pod poradovými číslami 09.1530 a 09.1560 sa v deň nadobudnutia účinnosti tohto nariadenia proporcionálne prevezme zostatok colnej kvóty 09.1515 podľa týchto metód: a) Počiatočná výška colnej kvóty 09.1530 sa vypočíta použitím tohto vzorca: 0,6 x zostatok colnej kvóty 09.1515[2] v deň nadobudnutia účinnosti tohto nariadenia. b) Počiatočná výška colnej kvóty 09.1560 sa vypočíta použitím tohto vzorca: 0,4 x zostatok colnej kvóty 09.1515 v deň nadobudnutia účinnosti tohto nariadenia. c) Obidve počiatočné množstvá sa zaokrúhlia na celé jednotky (hektoliter). (2) Zostávajúce (nepridelené) žiadosti o colné kvóty v rámci colnej kvóty 09.1515 sa podľa pôvodu vína presunú do colnej kvóty 09.1530 respektíve 09.1560. Článok 3 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Európsky parlament Za Radu predseda predseda PRÍLOHA „PRÍLOHA I COLNÉ KVÓTY UVEDENÉ V ČLÁNKU 3 ODS. 1 nariadenia Rady (ES) č. 1215/2009 Bez ohľadu na pravidlá interpretácie kombinovanej nomenklatúry (KN) sa má znenie opisu výrobkov považovať len za orientačné, pričom preferenčná schéma sa určuje v rámci kontextu tejto prílohy na základe rozsahu číselných znakov KN. Ak je pred číselným znakom KN uvedený symbol ex, preferenčná schéma sa má určiť uplatnením číselného znaku KN spolu s príslušným opisom. Poradové číslo || Číselný znak KN || Opis || Objem kvóty na rok[3] || Zvýhodnené krajiny || Colná sadzba 09.1571 || 0301 91 10 || Pstruhy (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache a Oncorhynchus chrysogaster): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu || 15 ton || colné územie Kosova || 0 % 0301 91 90 0302 11 10 0302 11 20 0302 11 80 0303 14 10 0303 14 20 0303 14 90 0304 42 10 0304 42 50 0304 42 90 ex 0304 52 00 0304 82 10 0304 82 50 0304 82 90 ex 0304 99 21 ex 0305 10 00 ex 0305 39 90 0305 43 00 ex 0305 59 80 ex 0305 69 80 09.1573 || 0301 93 00 || Kapry (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus) živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu || 20 ton || colné územie Kosova || 0 % 0302 73 00 0303 25 00 ex 0304 39 00 ex 0304 51 00 ex 0304 69 00 ex 0304 93 90 ex 0305 10 00 ex 0305 31 00 ex 0305 44 90 ex 0305 59 80 ex 0305 64 00 09.1575 || ex 0301 99 85 || Zubatice (Dentex dentex a Pagellus spp.): živé; čerstvé alebo chladené; mrazené; sušené, solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu || 45 ton || colné územie Kosova || 0 % 0302 85 10 0303 89 50 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1577 || ex 0301 99 85 || Ostrieže morské (Dicentrarchus labrax): živé; čerstvé alebo chladené; mrazené; sušené; solené alebo v slanom náleve, údené; filé a ostatné rybie mäso; prášky, múčky a pelety z rýb, vhodné na ľudskú konzumáciu || 30 ton || colné územie Kosova || 0 % 0302 84 10 0303 84 10 ex 0304 49 90 ex 0304 59 90 ex 0304 89 90 ex 0304 99 99 ex 0305 10 00 ex 0305 39 90 ex 0305 49 80 ex 0305 59 80 ex 0305 69 80 09.1530 || ex 2204 21 93 || Víno z čerstvého hrozna so skutočným objemovým alkoholometrickým titrom nepresahujúcim 15 % vol, iné ako šumivé víno || 30 000 hl[4] || Albánsko[5] Bosna a Hercegovina[6], Chorvátsko[7], bývalá Juhoslovanská republika Macedónsko[8], Čierna Hora[9], Srbsko[10] , colné územie Kosova[11] || oslobodené ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 09.1560 || ex 2204 21 93 || Víno z čerstvého hrozna so skutočným objemovým alkoholometrickým titrom nepresahujúcim 15 % vol, iné ako šumivé víno || 20 000 hl || colné územie Kosova || oslobodené ex 2204 21 94 ex 2204 21 95 ex 2204 21 96 ex 2204 21 97 ex 2204 21 98 ex 2204 29 93 ex 2204 29 94 ex 2204 29 95 ex 2204 29 96 ex 2204 29 97 ex 2204 29 98 * Toto označenie sa nedotýka stanovísk k štatútu a je v súlade s rezolúciou BR OSN č. 1244 a so stanoviskom Medzinárodného súdneho dvora k vyhláseniu o nezávislosti Kosova. [1] Ú. v. EÚ L 328, 15.12.2009, s. 1. * Toto označenie sa nedotýka stanovísk k štatútu a je v súlade s rezolúciou BR OSN č. 1244 a so stanoviskom Medzinárodného súdneho dvora k vyhláseniu o nezávislosti Kosova. [2] Zostatky colných kvót sú uverejnené na webových stránkach Generálneho riaditeľstva Európskej komisie pre dane a colnú úniu. [3] Celkový objem colnej kvóty dostupný na dovoz s pôvodom vo zvýhodnených krajinách. [4] Objem tejto celkovej colnej kvóty sa zníži, ak sa zvýši objem individuálnej colnej kvóty uplatniteľnej na poradové číslo 09.1588, pokiaľ ide o určité vína s pôvodom v Chorvátsku. [5] Prístup vína s pôvodom v Albánsku k tejto celkovej colnej kvóte podlieha predchádzajúcemu vyčerpaniu individuálnych colných kvót stanovených v protokole o víne uzatvorenom s Albánskom. Táto individuálna kvóta sa otvára pre poradové čísla 09.1512 a 09.1513. [6] Prístup vína s pôvodom v Bosne a Hercegovine k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v protokole o víne uzatvorenom s Bosnou a Hercegovinou. Tieto individuálne kvóty sú otvorené pre poradové čísla 09.1528 a 09.1529. [7] Prístup vína s pôvodom v Chorvátskej republike k tejto celkovej colnej kvóte podlieha predchádzajúcemu vyčerpaniu individuálnych colných kvót stanovených v dodatkovom protokole o víne uzatvorenom s Chorvátskom. Tieto individuálne colné kvóty sú otvorené pre poradové čísla 09.1588 a 09.1589. [8] Prístup vína s pôvodom v bývalej Juhoslovanskej republike Macedónsko k tejto celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v dodatkovom protokole o víne uzatvorenom s bývalou Juhoslovanskou republikou Macedónsko. Tieto individuálne colné kvóty sú otvorené pre poradové čísla 09.1558 a 09.1559. [9] Prístup vína s pôvodom v Čiernej Hore k celkovej colnej kvóte podlieha predchádzajúcemu vyčerpaniu individuálnej colnej kvóty stanovenej v protokole o víne uzatvorenom s Čiernou Horou. Táto individuálna kvóta je otvorená pre poradové číslo 09.1514. [10] Prístup vína s pôvodom v Srbsku k celkovej colnej kvóte podlieha predchádzajúcemu vyčerpaniu oboch individuálnych colných kvót stanovených v protokole o víne uzatvorenom so Srbskom. Tieto individuálne kvóty sú otvorené pre poradové čísla 09.1526 a 09.1527. [11] Prístup vína s pôvodom na colnom území Kosova k celkovej colnej kvóte podlieha predchádzajúcemu vyčerpaniu colnej kvóty stanovenej v tomto nariadení. Táto individuálna kvóta je otvorená pre poradové číslo 09.1560.